Kolmas komission direktiivi 82/937/ETY, annettu 21 päivänä joulukuuta 1982, suoraan käytettävien rehujen pitämisestä kaupan annetun neuvoston direktiivin 77/101/ETY liitteen muuttamisesta



Virallinen lehti nro L 383 , 31/12/1982 s. 0011 - 0012

Suomenk. erityispainos Alue 3 Nide 15 s. 0223

Espanjank. erityispainos: Luku 03 Nide 26 s. 0235

Ruotsink. erityispainos Alue 3 Nide 15 s. 0223

Portugalink. erityispainos: Luku 03 Nide 26 s. 0235



KOLMAS KOMISSION DIREKTIIVI, annettu 21 päivänä joulukuuta 1982, suoraan käytettävien rehujen pitämisestä kaupan annetun neuvoston direktiivin 77/101/ETY liitteen muuttamisesta (82/937/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon suoraan käytettävien rehujen pitämisestä kaupan 23 päivänä marraskuuta 1976 annetun neuvoston direktiivin 77/101/ETY(), sellaisena kuin se on viimeksi muutettuna komission direktiivillä 80/510/ETY(), ja erityisesti sen 10 artiklan, sekä katsoo, että tieteellisen ja teknisen tiedon kehityksen vuoksi direktiivin 77/101/ETY liitettä on muutettava, on tarpeen tehdä muutoksia eräisiin suoraan käytettäviä rehuja koskeviin erityismääräyksiin, erityisesti nimien, kuvausten ja ravintoainekoostumusten osalta; kivennäisaineiden luetteloa on myös täydennettävä, lisäksi on tarpeen ilmoittaa eräiden eläinperäisten rehujen yhteydessä, joista rasva on poistettu, että tuote ei saa sisältää orgaanisia liuottimia; tulisi myös harkita, olisiko kyseinen vaatimus syytä laajentaa koskemaan myös muita eläin- tai kasviperäisiä tuotteita ja onko tarkoituksenmukaista asettaa orgaanisten liuottimien jäämille rajat, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 77/101/ETY liitteessä oleva B osa "Erityissäännökset" seuraavasti: 1. Korvataan 1.2, 1.5, 1.7, 1.9, 1.11, 1.13, 1.15, 1.16, 1.18, 1.20, 1.23, 1.25, 1.27, 1.30, 1.32, 1.33 ja 1.38 kohdan 6 sarakkeessa (Ravintoaineiden pitoisuusvaatimukset) kosteuspitoisuusvaatimus, ilmaisu "enintään 12 %", ilmaisulla "enintään 12,5 %". 2. Muutetaan 2.8.1. kohtaa seuraavasti: a) Korvataan 3 sarakkeesta kuvaus seuraavasti: "Nuorista rehukasveista kuivaamalla ja mahdollisesti esikuivaamalla saatu tuote, jossa hapettumista aktivoivat entsyymit on inaktivoitu kuivaamalla"; b) Korvataan 6 sarakkeessa (Ravintoaineiden pitoisuusvaatimukset) raakavalkuaispitoisuusvaatimus "vähintään 16 %" ilmaisulla "vähintään 15,5 %". 3. 2.8.2. kohdassa: a) Korvataan 3 sarakkeessa kuvaus seuraavasti: "Nuoresta sinimailasesta, Medicago sativa L. ja Medicago varia Martyn, kuivaamalla ja mahdollisesti esikuivaamalla saatu tuote, jossa hapettumista aktivoivat entsyymit on inaktivoitu kuivaamalla. Tuote saa sisältää n. 20 % nurmea tai apilaa, jotka on kuivattu ja mahdollisesti esikuivattu yhdessä sinimailasen kanssa"; b) 6 sarakkeessa raakavalkuaispitoisuusvaatimus "vähintään 18 %", ilmaisulla "vähintään 17 %". 4. Muutetaan 2.8.3. kohtaa seuraavasti: a) Korvataan 3 sarakkeessa kuvaus seuraavasti: "Nuoresta apilasta, Trifolium spp, kuivaamalla ja mahdollisesti esikuivaamalla saatu tuote, jossa hapettumista aktivoivat entsyymit on inaktivoitu kuivaamalla. Tuote saa sisältää n. 20 % nurmea tai sinimailasta, jotka on kuivattu ja mahdollisesti esikuivattu yhdessä apilan kanssa"; b) Korvataan 6 sarakkeessa (Ravintoaineiden pitoisuusvaatimukset) raakavalkuaispitoisuusvaatimus "vähintään 18 %" ilmaisulla "vähintään 17 %". 5. Lisätään 3.2.2 ja 3.2.3. kohdan 3 sarakkeeseen seuraava teksti: "Tuote ei saa sisältää orgaanisia liuottimia." 6. Muutetaan 3.2.4. kohdan 3 sarakkeessa olevaa kuvausta seuraavasti: a) Korvataan ensimmäisen virkkeen teksti seuraavasti: "Lämminveristen maaeläinten ruhoista tai ruhonosista kuivaamalla ja jauhamalla saatu tuote, josta rasva on tarvittaessa poistettu tarkoitukseen sopivalla käsittelyllä."; b) Lisätään sanojen "suolen sisältöä.", jälkeen seuraava virke: "Tuote ei saa sisältää orgaanisia liuottimia." 7. Lisätään 3.2.5. ja 3.2.8. kohdan 3 sarakkeessa olevaan kuvaukseen seuraava teksti: "Tuote ei saa sisältää orgaanisia liuottimia." 8. Muutetaan 4.6. kohtaa seuraavasti: a) Korvataan nimi "Dikalsiumfosfaatti" 2 sarakkeessa seuraavasti: "Kalsiummonovetyfosfaatti (dikalsiumfosfaatti)"; b) Korvataan 3 sarakkeessa oleva kuvaus seuraavasti: "Teknisesti puhdas kalsiummonovetyfosfaatti (dikalsiumfosfaatti)". 9. Muutetaan 4.9. kohtaa seuraavasti: a) Korvataan 2 sarakkeessa nimi "Monokalsiumfosfaatti" seuraavasti: "Kalsiumbis(divetyfosfaatti) (monokalsiumfosfaatti)"; b) Korvataan 3 sarakkeessa oleva teksti seuraavasti: "Käytännöllisesti katsoen puhdas kalsiumbis(divetyfosfaatti) (monokalsiumfosfaatti)." 10. Lisätään 4.10. kohta seuraavasti: >TAULUKON PAIKKA> 2 artikla Jäsenvaltioiden on saatettava voimaan - 1 artiklan 5 kohdan, 6 kohdan b alakohdan ja 7 kohdan noudattamisen edellyttämät lait, asetukset ja hallinnolliset määräykset 1 päivänä heinäkuuta 1983 ja - muut tämän direktiivin säännösten noudattamisen edellyttämät lait, asetukset ja hallinnolliset määräykset 1 päivänä tammikuuta 1985. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1982. Komission puolesta Poul DALSAGER Komission jäsen () EYVL N:o L 32, 3.2.1977, s. 1 () EYVL N:o L 126, 21.5.1980, s. 12